Folketing
2007-04-19

Beskæftigelsesministeren har jo slet ikke rigtig forholdt sig til den her debat, som vi har haft. Der er enighed om, at det her lovforslag er o.k., men at det ikke er nok. Der har bl.a. været diskussionen om alvorligt syge mennesker, som af lægen har fået at vide, at de ikke må arbejde; de ramler ind i kontanthjælpsloftet. Mener ministeren, at det, når en læge går ud og siger, at det går altså ikke, du kan ikke tåle det, så er i orden, at man kan løbe ind i, at man simpelt hen bliver sultet til at skulle arbejde, på trods af at man kan risikere liv og lemmer? (Kort bemærkning). Beskæftigelsesministeren (Claus Hjort Frederiksen): For nogle syges vedkommende kan man stadig have et deltidsarbejde, og vi har jo indført en meget gunstig ordning, der ophæver virkningen af loftet, og jeg synes, at vi skal have incitamenter til at bevare den tilknytning til arbejdsmarkedet. Men jeg må sige, som jeg svarede før, at regeringen ikke har planer om yderligere ændringer på det her område. (Kort bemærkning).